બસ, ત્યારે પ્રશ્ન થાય કે આપણે ત્યાં સ્ત્રીઓને બળવાન, ખડતલ ‘ને જોશીલા દેખાવાનું મન કેમ નથી થતું? સ્ત્રી-રમતવીર/વુમન-સ્પોર્ટ જેવા વિષયના મૂવી લોકોએ સરાહ્યા. સ્ત્રીઓ શા માટે ડાયેટિંગને જ સુંદર વા સેક્સી દેખાવા માટેનું ધર્મકર્મ ગણે છે? વેલ, કારણ સીધું છે. ઉપર જે કીધા એ સર્ટિફિકેટ આપનારાએ હજુ જાહેર નથી કર્યું કે જે સ્ત્રીના બાવડા મનોહર લાગે, જે સ્ત્રીના પેટમાં ખાડા પડે તે આકર્ષક કહેવાય. સુરાહી જેવી ગરદનની વાત-કવિતા આપણને ગમે. કેમ સામર્થ્યથી સુડોળ થયેલા પગ નથી ગમતા? મેગા-મેટ્રો શહેરમાં અમુક સ્ત્રીઓ પાવર-વર્કઆઉટ કરે છે. ડમ્બેલ વગેરે ઘરમાંય રાખે. બટમ, કેમ પાવરફુલ થઈને વધારાના બલ્ક ‘ને વેઇટને શરીરમાં વૈજ્ઞાનિક રીતે યોગ્ય સ્થાને ગોઠવવાની મહેનત કરવાનો ટ્રેન્ડ નથી આવતો? કેમ સ્ત્રીઓ થોડા બહોત મસલ બતાવવાની ફેશન નથી લાવતી? અહીં એક કલાક ‘યોગા’ કે એક કલાક ‘જિમ’માં ટ્રેડમિલ વગેરે કરતી હોય એવી સ્ત્રીઓની ખાસ વાત છે.